Na temelju članka 54.Zakona o ustanovama ( NN 76/93, 29/97, 47/99, 35/08) i 127/19)  i  članka 41. Zakona o predškolskom odgoju i obrazovanju (Narodne novine, 10/97, 107/07, 94/13, 98/19 i 57/22) Upravno vijeće Dječjeg vrtića Pinokio uz prethodnu suglasnost osnivača na sjednici Upravnog vijeća održanoj dana 23.09.2022.  godine donijelo je 


S T A T U T
DJEČJEG VRTIĆA PINOKIO 

I. OPĆE ODREDBE
Članak 1.
Ovim  Statutom se uređuju statusna obilježja, naziv i sjedište, zastupanje i predstavljanje, odnosi osnivača i vrtića, djelatnost i pružanje usluga, unutarnje ustrojstvo, upravljanje vrtićem, položaj i ovlasti stručnih tijela, imovina vrtića, opći akti, nadzor i javnost rada, te druga pitanja od važnosti za obavljanje djelatnosti Dječjeg vrtića Pinokio (u daljnjem tekstu: Vrtić).
Članak 2.
Dječji vrtić je ustanova koja u okviru djelatnosti predškolskog odgoja i obrazovanja, te skrbi o djeci  rane i predškolske dobi ostvaruje programe odgoja, obrazovanja, zdravstvene zaštite i unapređenja zdravlja prehrane u skladu s potrebama djece, te socijalnim, kulturnim, vjerskim i drugim potrebama obitelji.

II. NAZIV I SJEDIŠTE
Članak 3.
Dječji vrtić obavlja svoju djelatnost, posluje i sudjeluje u pravnom prometu pod nazivom: Dječji vrtić Pinokio.
Sjedište Vrtića je u Varaždinu, Ulica Ivana Trnskog 21.
Dječji vrtić može promijeniti naziv i sjedište odlukom osnivača vrtića.
Dječji vrtić je pravna osoba upisana u sudski registar ustanova.
Naziv Dječjeg vrtića mora biti istaknut na objektu u kojem je njegovo sjedište i na objektima u kojima obavlja svoju djelatnost.
Dječji vrtić može promijeniti naziv odlukom Osnivača.
Dječji vrtić upisan je i u evidenciju ustanova koje vodi nadležno Ministarstvo.
Osnivač i vlasnik Dječjeg vrtića je Melita Vugrinec  Iveković. 


	



III. ZASTUPANJE I PREDSTAVLJANJE
Članak 4.
Ravnatelj vodi stručni rad Dječjeg vrtića te je odgovoran za njegovo uspješno obavljanje.
Ravnatelj Dječjeg vrtića ima sve ovlasti u pravnom prometu u sklopu djelatnosti upisanih u sudski registra osim:
·  da nastupa kao druga ugovorna strana i s Dječjim vrtićem zaključivati ugovore, u svoje ime i za svoj račun, u svoje ime i za račun druge osobe ili u ime i za račun drugih osoba
· zaključivati ugovore o izvođenju investicijskih radova i nabave opreme, te nabavi osnovnih sredstava i ostale imovine
Za Zaključivanje navedenih ugovora ravnatelju je potrebna posebna ovlast Osnivača.

Članak 5.
U svom  radu i poslovanju Dječji vrtić koristi: 
           1. Pečat s grbom Republike Hrvatske se stavlja na akte koje Dječji vrtić donosi u okviru javnih ovlasti. Pečat je okruglog oblika 38mm, s grbom Republike Hrvatske u sredini i natpisom uz rub, s gornje strane ˝˝ REPUBLIKA HRVATSKA˝˝, a s donje strane nativ i sjedište Dječjeg vrtića
           2. U platnom prometu Dječji vrtić koristi:
	Pečat okruglog oblika na kojem je uz obod natpis Dječji vrtić Pinokio. I. Trnskog 21 Varaždin, a u sredini pečata otisnut je znak Dječjeg vrtića lutak Pinokio.
	Štambilj je pravokutnog oblika kojemu je na lijevoj strani otisnut znak Dječjeg vrtića lutak Pinokio, a na desnoj strani je tekst koji glasi Dječji vrtić Pinokio I. Trnskog 21 Varaždin.
	Veličina pečata i štambilja te način njihova korištenja određuje odlukom ravnatelj.
IV. IMOVINA VRTIĆA I ODGOVORNOST ZA NJEGOVE OBVEZE
Članak 6.
Imovinu Vrtića čine stvari, prava i novčana sredstva.
Imovinom raspolaže Vrtić pod uvjetima i na način propisan zakonom, drugim propisima donesenim na temelju zakona i ovim Statutom.
 Imovinu Vrtića čine sredstva za rad koja su pribavljena od Osnivača, stečena pružanjem usluga i prodajom proizvoda ili pribavljena iz drugih izvora.
Članak 7.
Ako vrtić u obavljanju svoje djelatnosti ostvari dobit ostvarena dobit vrtića  može se  upotrijebiti  uz odgovarajuću primjenu propisa o trgovačkim društvima, temeljem odluke osnivača u skladu sa statutom.
 Nakon što vrtić utvrdi iznos neto dobiti prethodne poslovne godine (nakon oporezivanja), taj iznos spreman je za podjelu  ostvarene dobiti. Odluku o podjeli dobiti donosi osnivač  pri čemu mora postupati sukladno zakonskim propisima.
Članak 8.
Za obveze u pravnom prometu Vrtić odgovara cjelokupnom svojom imovinom.  Osnivač solidarno i neograničeno odgovara za obveze Vrtića.

V. DJELATNOST DJEČJEG VRTIĆA
Članak 9.
Djelatnost Dječjeg vrtića  je predškolski odgoj i obrazovanje te skrb o djeci rane i predškolske dobi od navršenih jedne godine do polaska u osnovnu školu, koja se ostvaruje po određenom programu.
 U okviru svoje djelatnosti Vrtić organizira i može  provoditi
•redovite programe njege, odgoja, obrazovanja, zdravstvene zaštite i unapređenja zdravlja, prehrane i socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima,
•programe za darovitu djecu predškolske dobi,
•programe za djecu pripadnika nacionalnih manjina,
•programe predškole,
•programe ranog učenja stranih jezika i druge programe umjetničkog, kulturnog, vjerskog i športskog sadržaja  u skladu s potrebama djece i zahtjevima roditelja.
Uz djelatnost za koju je osnovan, dječji vrtić može obavljati i one djelatnosti koje služe obavljanju temeljnih, ako se te druge djelatnosti obavljaju u manjem opsegu, ili ako je obavljanje tih djelatnosti uobičajeno uz temeljnu djelatnost.
 Ako se tijekom obavljanja djelatnosti za koju je dječji vrtić osnovan proširuje djelatnost izvođenjem novih programa ili dječji vrtić mijenja program, dječji vrtić obvezan je prije početka izvođenja programa podnijeti zahtjev radi davanja suglasnosti ministarstvu nadležnom za obrazovanje a uz zahtjev za izdavanjem suglasnosti obvezno se prilaže pozitivno stručno mišljenje Agencije za odgoj i obrazovanje.

Ako se zbog proširenja djelatnosti izvođenjem novih programa ili izmjene programa iz st.2. ovog članaka mijenja odobreni program rada kao jedan od uvjeta za početak obavljanja djelatnosti, dječji vrtić je dužan prije početka provedbe programa podnijeti zahtjev za izdavanje rješenja o početku rada u promijenjenim uvjetima.
Nakon pribavljene suglasnosti iz stavka 5. ovog članka, te nakon izvršnosti rješenja iz st. 6 ovog članka, dječji vrtić može započeti s izvođenjem novih programa, odnosno, izmijenjenog programa.
Osnivač dječjeg vrtića dužan je izvršiti izmjene osnivačkog akta, te podnijeti zahtjev radi ocjene sukladnosti tog akta sa Zakonom.
Članak 10.
Vrtić obavlja djelatnost predškolskog odgoja kao javnu službu.
Članak 11.
Odluku o promjeni naziva, sjedišta odnosno djelatnosti donosi na prijedlog osnivača, Upravno vijeće vrtića.
Članak 12.
Odgoj i obrazovanje djece rane i predškolske dobi ostvaruje se na temelju nacionalnog kurikuluma za rani i predškolski odgoj i obrazovanje (u daljnjem tekstu: Nacionalni kurikulum) i kurikuluma dječjeg vrtića.
Nacionalni kurikulum i okvirni nacionalni kurikularni dokument donosi ministar nadležan za obrazovanje odlukom.
Nacionalni kurikulum predškole (u daljnjem tekstu: kurikulum predškole) utvrđuje načela, odgojno-obrazovne ciljeve i odgojno-obrazovna očekivanja te vrijeme trajanja programa s planom i načinom izvođenja.
Kurikulum predškole donosi ministar nadležan za obrazovanje odlukom te se smatra sastavnim dijelom Nacionalnoga kurikuluma.

Nacionalni kurikulum i kurikulum predškole su dokumenti na temelju kojih se izrađuje kurikulum dječjeg vrtića. 
Upravno vijeće dječjeg vrtića donosi kurikulum dječjeg vrtića u pravilu svakih pet godina, a u skladu s potrebama moguće su njegove dopune i izmjene.
Kurikulum dječjega vrtića razrađen je prema Nacionalnome kurikulumu, a njime se utvrđuju programi njihova namjena, nositelji i načini ostvarivanja programa, vremenik aktivnosti i načini vrednovanja.


Članak.13.
Dječji vrtić obavlja djelatnost na temelju godišnjeg plana i programa rada koji se donosi za svaku pedagošku godinu..
Godišnji plan i program rada obuhvaća programe odgojno-obrazovnog rada, programe zdravstvene zaštite i unapređenja zdravlja, higijene i prehrane, programe socijalne skrbi kao i druge programe koje dječji vrtić ostvaruje u dogovoru s roditeljima djece.

Članak 14.
.Godišnji plan i program rada donosi Upravno vijeće Vrtića, najkasnije do 30. rujna tekuće godine.
 Vrtić je dužan Osnivaču dostaviti Godišnji plan i program rada te izvješća o njegovu ostvarivanju.
 Vrtić je dužan osigurati upis djece prema planu upisa koji donosi uz suglasnost osnivača, a u skladu s propisanim zakonskim i pedagoškim standardima.
Vrtić je  dužan ustrojiti pedagošku i zdravstvenu dokumentaciju te drugu evidenciju u skladu sa zakonom.
                                                                     Članak 15.
Rad s djecom rane i predškolske dobi ustrojava se u jasličkim i vrtićkim odgojnim skupinama. Broj djece u odgojnim skupinama i dob djece u pojedinim odgojnim skupinama te normativi neposrednog rada odgojitelja u skupini, određuju se sukladno pravilniku koji donosi nadležni Ministar i Državnom  pedagoškom standardu predškolskog odgoja i naobrazbe.

VI. UNUTARNJE USTROJSTVO I NAČIN RADA VRTIĆA
Članak 16.
Unutarnjim ustrojstvom osigurava se racionalan i djelotvoran rad Vrtića u cilju ostvarivanja djelatnosti predškolskog odgoja.
 Unutarnjim ustrojstvom Vrtića povezuju se svi oblici rada i djelatnosti prema vrsti i srodnosti programa i poslova, kako bi se ostvarili primjereni rezultati rada u procesu predškolskog odgoja djece, zadovoljavanja njihovih potreba i interesa te rad Vrtića kao javne službe. Pravilnikom o unutarnjem ustrojstvu i načinu rada Vrtića pobliže se uređuje ustrojstvo, radna mjesta i rad Vrtića kao javne službe.


Članak 17.
Tjedno radno vrijeme dječjeg vrtića raspoređuje se prema potrebama ostvarivanja djelatnosti predškolskog odgoja te zadovoljavanja potreba djece i njihovih roditelja, u pravilu u pet radnih dana.
 Rad subotom organizira se prema potrebama korisnika, a u skladu s odlukom osnivača Vrtića.
Radno vrijeme Vrtića za djecu koja ostvaruju programe određuje se sukladno vrsti, sadržaju i trajanju programa.
 Dnevni odmor zaposlenika Vrtića organizira se tako da se osigurava ostvarivanje programa, nadzor nad djecom, te omogući kontakt sa strankama.
 Vrtić je dužan, putem sredstava javnog priopćavanja, na oglasnoj ploči vrtića i na drugi prikladan način obavijestiti javnost o radnom vremenu.

VII. UPRAVLJNJE DJEČJIM VRTIĆEM
Članak 18.
Dječjim vrtićem upravlja Upravno vijeće.
Upravno vijeće dječjeg vrtića ima pet članova.
Osnivač imenuje tri člana, jedan član se bira iz reda odgojiteljskog vijeća, a jedan član je predstavnik roditelja.
Član upravnog vijeća kojeg imenuje osnivač treba imati završen najmanje preddiplomski sveučilišni studij ili stručni studij na kojem se stječe najmanje 180 ECTS bodova i ne može biti radnik  vrtića u kojem se upravno vijeće imenuje.
 Mandat članova Upravnog vijeća traje četiri godine, a iste osobe mogu ponovo biti imenovane i izabrane za članove Upravnog vijeća.

Članak 19.
Upravno vijeće vrtića kao upravno tijelo, osim prava i obveza utvrđenih Zakonom o ustanovama:
•predlaže osnivaču statusne promjene dječjeg vrtića
•uz suglasnost osnivača odlučuje o stjecanju, opterećivanju i otuđivanju nekretnina dječjeg vrtića pod uvjetima propisanim Aktom o osnivanju i Statutom dječjeg vrtića,
•odlučuje o upisu djece i o mjerilima upisa uz suglasnost osnivača
•donosi na prijedlog ravnatelja statut i druge opće akte vrtića
•obavlja i druge poslove utvrđene aktom o osnivanju i Statutom dječjeg vrtića.
Članak 20.
Upravno vijeće može pravovaljano odlučivati ako je na sjednici nazočna najmanje polovica članova Upravnog vijeća.
 Upravno vijeće donosi odluke natpolovičnom većinom glasova svih članova Upravnog vijeća.
 Odluke Upravnog vijeća potpisuje predsjednik.

VIII. RAVNATELJ DJEČJEG VRTIĆA
Članak 21.
Ravnatelj je poslovodni i stručni voditelj Vrtića.
 Ravnatelj:
•organizira i vodi rad i poslovanje Vrtića,
•predstavlja i zastupa Vrtić, poduzima sve pravne radnje u ime i za račun Vrtića i odgovara za zakonitost rada Vrtića,
•predlaže Upravnom vijeću donošenje Statuta i drugih općih akata Vrtića,
•predlaže Godišnji plan i program rada Vrtića,
•provodi odluke Upravnog vijeća,
•brine se za provođenje odluka Odgojiteljskog vijeća i drugih tijela Vrtića,
•donosi samostalno odluke u svezi s radom i poslovanjem Vrtića iz svog djelokruga,
•donosi odluke o zasnivanju radnog odnosa radnika na određeno i neodređeno radno vrijeme te do 60 dana. 
•potpisuje ugovore o radu i druge akte Vrtića,
•podnosi izvješće Upravnom vijeću i drugim nadležnim tijelima o radu i poslovanju Vrtića,
•organizira rad i obavlja raspored radnika,
•odobrava službena putovanja i druga izbivanja s rada radnika Vrtića
•osniva stručne skupine kao pomoćna tijela u radu Vrtića,
•obavlja i druge poslove utvrđene zakonom, Odlukom o osnivanju, Statutom i drugim općim aktima Vrtića.
Članak 22.
Ravnatelja dječjeg vrtića, u slučaju privremene spriječenosti u obavljanju ravnateljskih poslova, zamjenjuje osoba iz redova odgojitelja i stručnih suradnika. 
Osobu iz st.1. ovog članka određuje Upravno vijeće na prijedlog ravnatelja.
 Osoba koja zamjenjuje ravnatelja ima prava i dužnosti obavljati one poslove ravnatelja čije se izvršenje ne može odgađati do ravnateljeva povratka.
                                                                Članak 23.
Ravnatelj se bira na  neograničen mandat do opoziva osnivača.
 
Ravnatelja imenuje i razrješava Osnivač.

Za ravnatelja dječjeg vrtića može biti imenovana osoba koja ispunjava sljedeće uvjete:
– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij ili
d) preddiplomski sveučilišni studij za odgojitelja ili
e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
– položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. ovoga Zakona,
– najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.

Ravnatelj, u sklopu svojih ovlaštenja, može drugoj osobi dati specijalnu ili generalnu punomoć za zastupanje u pravnom prometu.
Članak 24.
Natječaj  za ravnatelja se objavljuje na mrežnim stranicama vrtića i traje  osam dana. 
U natječaju se objavljuju uvjeti koje ravnatelj mora ispunjavati, vrijeme na koje se 
imenuje, rok za podnošenje prijava na natječaj te dokazi o ispunjenosti uvjeta koje kandidat  uz prijavu treba priložiti.

Nakon isteka natječajnog roka osnivač imenuje ravnatelja. 

Članak 25.
Osnivač izvješćuje sve kandidate o imenovanju ravnatelja Dječjeg vrtića s poukom o njihovu pravu na pregled natječajnih materijala.
Kandidati se izvješćuju o imenovanju ravnatelja u roku 45 dana od dana isteka roka za podnošenje prijave.
Osoba koja je podnijela prijavu na natječaj može pobijati tužbom odluku o imenovanju zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.
Članak 47.
Ako se na raspisani natječaj za ravnatelja nitko ne prijavi ili nitko od prijavljenih kandidata na bude izabran, natječaj će se ponoviti. Do imenovanja ravnatelja na temelju ponovljenog natječaja, imenovati će se vršitelj dužnosti ravnatelja, najdulje na vrijeme do godine dana.
     Vršitelja dužnosti ravnatelja imenuje,  i razrješava osnivač.  

Članak 48.
Ravnatelj Dječjeg vrtića može biti razriješen i prije isteka roka na koji je imenovan ako se utvrdi da ne ispunjava obveze propisane Zakonom i drugim propisima, ako sam zatraži razrješenje ili ako nastanu razlozi koji dovode do prestanka ugovora o radu sklopljenog između Dječjeg vrtića i ravnatelja.
U slučaju razrješenja ravnatelja zbog neispunjavanja obveza utvrđenih Zakonom i drugim propisima, Upravno vijeće dužno je raspisati natječaj za ravnatelja u roku 30 dana od dana imenovanja vršitelja dužnosti
 Vršitelj dužnosti ima sva prava i obveze ravnatelja. 
      Za vršitelja dužnosti ravnatelja može biti imenovana osoba koja ispunjava sljedeće uvjete:
– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij ili
d) preddiplomski sveučilišni studij za odgojitelja ili
e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
– položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. ovoga Zakona.
 
  Za vršitelja dužnosti ravnatelja ne može biti imenova osoba za čiji rad u dječjem vrtiću postoje zapreke iz članka 25. ovoga Zakona.


IX. STRUČNA I DRUGA TIJELA DJEČJEG VRTIĆA
Članak 49.
Stručno tijelo dječjeg vrtića je Odgojiteljsko vijeće.
 Odgojitelji, stručni suradnici i zdravstveni radnici koji ostvaruju programe predškolskog odgoja u vrtiću čine Odgojiteljsko vijeće.
Odgojiteljsko vijeće sudjeluje u utvrđivanju plana i programa vrtića, prati njegovo ostvarivanje, raspravlja i odlučuje o stručnim pitanjima rada, potiče i promiče stručni rad te obavlja i druge stručne poslove utvrđene zakonom, ovim Statutom i općim aktima vrtića.


X. SURADNJA S RODITELJIMA
Članak 50.
Radi što uspješnijeg ostvarivanja ciljeva predškolskog odgoja dječji vrtić surađuje s roditeljima odnosno skrbnicima djece korisnika usluga.
 Suradnja dječjeg vrtića s roditeljima odnosno skrbnicima djece ostvaruje se putem individualnih razgovora, sastanka skupine roditelja te na drugi način

XI. FINANCIJSKO POSLOVANJE
Članak 51.
Financijsko poslovanje Vrtića obavlja se u skladu sa zakonom i drugim propisima.

Članak 52.
Vrtić ostvaruje prihode iz sredstava Osnivača, prodajom usluga na tržištu, kao i drugih izvora u skladu sa zakonom.
 Vrtić naplaćuje usluge od roditelja odnosno skrbnika za djecu koja pohađaju Vrtić sukladno mjerilima koje utvrđuje Osnivač.
Članak 53.
Vođenje računovodstvenog i knjigovodstvenog poslovanja, evidencija financijskog poslovanja i sredstava obavlja se u skladu sa zakonom i propisima donesenim na temelju zakona i te poslove obavlja vanjsko knjigovodstvo. 

XII. OPĆI AKTI DJEČJEG VRTIĆA
Članak 54.
Dječji vrtić ima slijedeće opće akte:
· Statut
· Pravilnik o unutarnjem ustrojstvu i načinu rada vrtić
· Pravilnik o upisu 
· Pravilnik o radu 
·  Pravilnik o zaštiti od požara
· Pravilnik o zaštiti na radu
· Poslovnik o radu Upravnog vijeća 
· Poslovnik o radu Odgojiteljskog vijeća
Vrtić donosi i druge opće akte sukladno Zakonu i podzakonskim propisima. 
Članak 55
Opći akti mogu stupiti na snagu najranije danom donošenja.
Opći akti  vrtića stupaju na snagu u roku od osam (8)  dana nakon  dana objave na oglasnoj ploči vrtića.
                                                                 Članak 56.
Pojedinačne akte donosi Upravno vijeće i ravnatelj.
U pojedinačne akte ubrajaju se odluke kojima se uređuju pojedina prava i interesi radnika i korisnika usluga.
Pojedinačni akti stupaju na snagu danom donošenja.

XIII. RADNI ODNOSI
                                                                 Članak 57.
Radni odnosi u vrtiću uređuju se sukladno propisima koji uređuju područje predškolskog odgoja, te općim propisima o radu.
Radnici  vrtića  su  odgojno obrazovni radnici i  druge osobe koje obavljaju
administrativno-tehničke i pomoćne poslove (u daljnjem tekstu: ostali radnici).
Odgojno-obrazovni radnici u  vrtiću moraju imati odgovarajuću vrstu i razinu obrazovanja te utvrđenu zdravstvenu sposobnost za obavljanje poslova.


Članak 58.

U dječjem vrtiću na poslovima njege, odgoja i obrazovanja, socijalne i zdravstvene zaštite i unapređenja zdravlja  te skrbi o djeci mogu raditi  sljedeći odgojno-obrazovni radnici: odgojitelj i stručni suradnik: pedagog, psiholog, logoped, edukacijski rehabilitator i socijalni pedagog te medicinska sestra kao zdravstvena voditeljica, a  nazivi radnog mjesta te broj izvršitelja radnika  u vrtiću utvrđen je popisom i opisom poslova navedenih u Pravilniku o unutarnjem ustrojstvu i načinu rada vrtića. 
 

Članak 59.

Radni odnos u Dječjem vrtiću zasniva se ugovorom o radu na temelju natječaja. 
Odluku o objavi natječaja donosi ravnatelj .
Natječaj se objavljuje na mrežnim stranicama i oglasnoj ploči Hrvatskog zavoda za zapošljavanje, te na oglasnoj ploči Dječjeg vrtića,.
Iznimno, radni odnos se može zasnovati i bez natječaja:
· kad obavljanje poslova ne trpi odgodu, do zasnivanja radnog odnosa na temelju objavljenog natječaja, na rok od najduže 60 dana;
· kad potreba za obavljanjem poslova ne traje dulje od 60 dana.
· do punog radnog vremena, s radnikom koji u predškolskoj ustanovi ima zasnovan radni odnos na neodređeno vrijeme u nepunom radnom vremenu,
· u slučaju izmjene ugovora o radu radnika koji u predškolskoj ustanovi ima zasnovan radni odnos na neodređeno vrijeme, a kojim se mijenja naziv posla, odnosno popis ili opis poslova,
                                               Članak 60.

Ako se na natječaj ne javi osoba koja ispunjava uvjete iz članka 24.  Zakona o predškolskom odgoju i obrazovanju , natječaj će se ponoviti u roku od pet mjeseci, a do zasnivanja radnog odnosa na osnovi ponovljenog natječaja radni se odnos može zasnovati s osobom koja ne ispunjava propisane uvjete.
S osobom iz stavka 1.  sklapa se ugovor o radu na određeno vrijeme, do popune radnog mjesta na temelju ponovljenog natječaja s osobom koja ispunjava propisane uvjete, ali ne dulje od pet mjeseci.
Odluku o zasnivanju i prestanku radnog odnosa donosi ravnatelj na prijedlog osnivača.

                                                 Članak 61. 

 Ako se na natječaj ne javi osoba koja ispunjava uvjete iz Zakona o predškolskom odgoju i obrazovanju , poslove odgojitelja može obavljati osoba koja je završila učiteljski studij, 
i to: specijalistički diplomski stručni studij 
ili integrirani preddiplomski i diplomski studij 
ili četverogodišnji diplomski stručni studij primarnog obrazovanja, uz uvjet da u roku od dvije godine od dana zasnivanja radnoga odnosa stekne kvalifikaciju odgojitelja temeljem priznavanja stečenih ishoda učenja na studiju za učitelja i razlike programa za prekvalifikaciju ili dokvalifikaciju učitelja u svrhu stjecanja kvalifikacije odgojitelja.

Ako osoba ne stekne kvalifikaciju odgojitelja u roku od dvije godine od dana zasnivanja radnoga odnosa, prestaje joj radni odnos istekom roka za stjecanje odgovarajuće kvalifikacije za odgojitelja te se ne može više zaposliti u sustavu predškolskog odgoja i obrazovanja dok ne ispuni uvjete za rad na radnome mjestu odgojitelja.

Osoba  prilikom prijave na natječaj dužna je dostaviti dokaz da nije bila zaposlena u sustavu predškolskog odgoja i obrazovanja na radnom mjestu odgojitelja
Osoba  zasniva radni odnos kao nestručna osoba do stjecanja kvalifikacije za odgojitelja te može izvoditi odgojno-obrazovni rad s djecom kao jedan od dvaju odgojitelja u odgojno-obrazovnoj skupini, i to uz odgojitelja koji ima odgovarajuću kvalifikaciju.

                                                               Članak 62.

Odgovarajuću vrstu obrazovanja odgojno-obrazovnih radnika te razinu i vrstu ostalih radnika u dječjem vrtiću, kao i potrebnu razinu i vrstu obrazovanja za izvođenje programa iz članka 23. stavka 2. ovoga Zakona  o predškolskom odgoju i obrazovanju propisuje ministar nadležan za obrazovanje pravilnikom.



XIV. JAVNOST RADA
Članak 63.
Rad vrtića je javan.
 Informacije i podatke o obavljanju djelatnosti ili uvid u dokumentaciju  vrtića sredstvima javnog priopćavanja i drugim pravnim osobama može dati samo ravnatelj ili radnik vrtića kojeg ravnatelj za to ovlasti.

XV. POSLOVNA I PROFESIONALNA TAJNA
Članak 64.
Poslovnom tajnom smatraju se: dokumenti koje ravnatelj proglasi poslovnom tajnom, podaci koje nadležno tijelo kao povjerljive priopći dječjem vrtiću, mjere i način postupanja u slučaju nastanka izvanrednih okolnosti, isprave i podaci čije bi priopćavanje neovlaštenoj osobi bilo protivno interesima dječjeg vrtića i njegovog osnivača.
Podatke i isprave koji se smatraju poslovnom tajnom dužni su čuvati svi zaposlenici dječjeg vrtića bez obzira na koji su način saznali za te podatke i isprave.
Obveza čuvanja poslovne tajne traje i nakon prestanka radnog odnosa u dječjem vrtiću.

Članak 65.
Podaci i isprave koji se smatraju poslovnom tajnom mogu se dostaviti i dati na očevid tijelima ovlaštenim zakonom odnosno tijelima i osobama kojima ovlaštenje proizlazi iz dužnosti koju obavljaju.
Članak 66.
Profesionalnom tajnom se smatra: sve što odgojitelji, stručni suradnici i zdravstveni radnici saznaju o djeci, njihovim roditeljima i skrbnicima, te čije bi iznošenje u javnost moglo nanijeti štetu djeci, njihovim roditeljima i skrbnicima.
 O čuvanju poslovne i profesionalne tajne neposredno skrbi ravnatelj i druga ovlaštena osoba.
 Povreda čuvanja poslovne i profesionalne tajne predstavlja težu povredu radne obveze.




XVI. NADZOR
Članak 67.
Nadzor nad radom dječjeg vrtića provode ovlaštena tijela državne uprave i ovlaštene javne ustanove u skladu sa zakonom i propisima donesenim na temelju zakona.
 U provođenju nadzora ravnatelj, Upravno vijeće te drugi radnici vrtića dužni su surađivati s ovlaštenim tijelima i osobama koje provode nadzor.

XVII. ZABRANA PROMIDŽBE I PRODAJE U DJEČJEM VRTIĆU
Članak 68.
U Vrtiću nije dopuštena promidžba i prodaja roba i/ ili usluga koje ne služe ciljevima odgoja i obrazovanja ili su štetne za zdravlje, rast i razvoj djece rane i predškolske dobi.

XVIII. ZAŠTITA OKOLIŠA
Članak 69.
Radnici Vrtića imaju pravo i dužnost da u sklopu svojih poslova i zadaća poduzimaju mjere zaštite i unapređivanja okoliša.
 O djelatnostima koje ugrožavaju okoliš svaki radnik je dužan upozoriti ravnatelja i Upravno vijeće.
Nepoduzimanje mjera zaštite okoliša čini težu povredu radne obveze.
Članak 70.
Vrtić izvođenjem odgojno-obrazovnog programa naročitu pozornost posvećuje odgoju djece glede čuvanja i zaštite čovjekova okoliša.
Članak 71.
Vrtić samostalno ili zajedno s roditeljima odnosno skrbnicima, tijelima državne uprave i lokalne i područne (regionalne) samouprave na svom području, te drugim pravnim osobama djeluje u cilju oplemenjivanja radnog prostora i okoliša Vrtića.
 Program rada Vrtića na provedbi zaštite okoliša sastavni je dio Godišnjeg plana i programa rada Vrtića.



XIX   OSTVARIVANJE PRAVA NA PRISTUP INFORMACIJAMA 
Članak 72.
Vrtić će omogućiti pristup informacijama koje posjeduje, kojima raspolaže ili koje nadzire:
1. pravodobnim objavljivanjem na svojim mrežnim stranicama na primjeren i dostupan način općih akata i zaključaka od odluka Upravnog i Odgojiteljskog vijeća te informacija o svome radu i poslovanju
2. davanjem informacija korisniku koji je podnio zahtjev na jedan od sljedećih načina:
· neposrednim davanjem informacije
· davanje informacije pisanim putem
· uvidom u pismena i preslikom pismena koje sadrži traženu informaciju
· dostavom preslike pismena koje sadrži traženu informaciju
· na drugi način prikladan za ostvarivanje prava na pristup informacijama

Vrtić će omogućiti pristup informaciji korisniku na temelju njegova pisanog ili usmenog zahtjeva.
Kada je zahtjev iz stavka 1. podnesen usmeno, o tome će se načiniti zapisnik, a kada je podnesen telefonski ili preko drugog komunikacijskog uređaja, načinit će se službena bilješka.

Članak 73.

Na temelju usmenog ili pisanog zahtjeva korisniku će se omogućiti pristup informaciji najkasnije u roku do 15 dana od dana podnošenja zahtjeva.
Vrtić će odbiti zahtjev korisnika:
·   u slučajevima propisanim zakonom
·   ako Vrtić ne posjeduje, ne raspolaže, ne nadzire ili nema saznanja o 
·   traženoj informaciji
·   ako nema mogućnosti za dopunu ili ispravak dane informacije
·   ako se traži informacija koja nema obilježje informacije propisane Zakonom o pravu na pristup informacijama.

O odbijanju zahtjeva iz stavka 2. ovoga članka odlučuje se rješenjem.
Protiv rješenja iz stavka 1. ovoga članka korisnik može izjaviti žalbu u roku do 15 dana od dana dostave rješenja.



XX. ZAŠTITA OSOBNIH PODATAKA

Članak 74.

U postupku obrade osobnih podataka i zaštite pojedinaca  u pogledu obrade osobnih podataka i pravila povezana sa slobodnim kretanjem osobnih podataka Dječjeg vrtića   obveznik je primjene Opće uredbe o zaštiti podataka (EU) 2016/679 (dalje u tekstu: Opća uredba).
Sukladno čl. 4. toč. 7. Opće uredbe Vrtić je voditelj obrade osobnih podataka koja određuje svrhu i sredstva obrade osobnih podataka u skladu s nacionalnim zakonodavstvom i/ili pravom EU.
Osobne podatke fizičkih osoba u Vrtiću obrađuje zakonito, pošteno i transparentno. Obrađuju se samo primjereni i relevantni osobni podaci i to isključivo u posebne, izričite i zakonite svrhe te se dalje ne obrađuju na način koji nije u skladu s tim svrhama.
Osobne podatke koje Vrtić obrađuje su točni te se po potrebi ažuriraju. Osobni podaci koji nisu točni  bez odlaganja se brišu ili ispravljaju.
Vrtić osobne podatke obrađuje isključivo na način kojim se osigurava odgovarajuća sigurnost osobnih podataka, uključujući zaštitu od neovlaštene ili nezakonite obrade te od slučajnog gubitka, uništenja ili oštećenja primjenom odgovarajućih tehničkih i organizacijskih mjera sukladno Pravilniku.
Vrtić osobne podatke čuva samo onoliko dugo koliko je potrebno u svrhe radi kojih se osobni podaci obrađuju. Iznimno, osobni podaci mogu se pohraniti i na dulja razdoblja, ali samo ako će se isti obrađivati isključivo u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe.

Članak 75.

Osobni podatci smiju se u Vrtiću prikupljati i dalje obrađivati: Vrtić osobne podatke obrađuje samo i u onoj mjeri ako je ispunjen jedan od sljedećih uvjeta:
· da je ispitanik dao privolu za obradu svojih osobnih podataka u jednu ili više posebnih svrha
· da je obrada nužna za izvršavanje ugovora u kojem je ispitanik stranka  
· da je obrada nužna radi poštovanja pravnih obveza Vrtića
· da je obrada nužna kako bi se zaštitili ključni interesi ispitanika ili druge fizičke osobe
· da je obrada nužna za izvršavanje zadaće od javnog interesa ili pri izvršavanju javnih ovlasti Vrtića
· da je obrada nužna za potrebe legitimnih interesa Vrtića ili treće strane, osim u slučaju kada su od tih interesa jači interesi ili temeljna prava i slobode ispitanika koji zahtijevaju zaštitu osobnih podataka, osobito ako je ispitanik dijete.  


Članak 76.

Privola kojom ispitanik Vrtiću daje pristanak za obradu osobnih podataka koji se na njega odnose jest dobrovoljna, u pisanom obliku s lako razumljivim, jasnim i jednostavnim jezikom, jasno naznačenom svrhom za koju se daje i bez nepoštenih uvjeta.   


XXI. OBRANA
Članak 77.
Vrtić je, u skladu sa Zakonom o obrani i drugim propisima, dužan osigurati uvjete za rad u uvjetima ratnog stanja ili stanja neposredne ugroženosti Republike Hrvatske i u drugim slučajevima određenim tim propisima.
XXII. PRIJELAZNE I ZAVRŠNE ODREDBE
Članak 78.
Ovaj Statut stupa na snagu osmog dana od dana objave na oglasnoj ploči  vrtića.
Stupanjem na snagu ovog Statuta prestaje važiti Statut  Dječjeg vrtića Pinokio  KLASA:______________,UR.BR.____________ od 23.11.2015.godine

KLASA:
UR.BROJ:
Varaždin, 
                                                                                       PREDSJEDNIK 
                                                                                   UPRAVNOG VIJEĆA
                                                                                  _______________________
                                                                                  Melita Vugrinec Iveković


Utvrđuje se da je Osnivač Melita Vugrinec Iveković na ovaj Statut dala prethodnu suglasnost odlukom od dana 22.09.2022. 
[bookmark: _GoBack] Ovaj Statut objavljen je na oglasnoj ploči Vrtića dana  23.09.2022, a stupio je na snagu dana 01.10.2022.  godine.

